stanford-oval/wikipedia huggingface dataset:
אבי הופמן
ביוגרפיה

גדל בווסטר שבמסצ'וסטס במשפחה בורגנית ממוצא יהודי. אביו היה סוחר בסמרטוטים בשנות השפל הגדול. לשמחת אביו התחיל ללמוד רפואה באוניברסיטת ברנדייס, אך נשר במהרה מתוכנית זו, עבר ללמוד פסיכולוגיה וסיים תואר ראשון. באוניברסיטה זו למד אצל הרברט מרקוזה הנאו-מרקסיסט, שנטע בו ניצנים של איבה לקפיטליזם ולרמיסת זכויות הפרט.
בתחילה הצטרף לארגוני SNCC ו"בית החירות", ארגונים שלחמו בעד זכויות אזרח בדרום ארצות הברית, אך לאחר שראש הארגון השחור של SNCC, הדיח את כל ראשי התנועה הלבנים, עבר לתנועת ההיפים. הוא הצליח להפנות את ילדי הפרחים להפוך לפעילים פוליטיים. בהיותו בשיקגו פתח "חנות חינם", שבה היה אפשר להיכנס לחנות ולקחת מכל הבא ליד, ללא כל תשלום. נחשב למרצה מבוקש ואהוד בקמפוסי האוניברסיטאות.
הצליח לארגן הפגנות גדולות כנגד הממשל ומלחמת וייטנאם. האלמנטים הבולטים בהן היו: אי-אלימות, תחכום, הונאה, התרסה ותיאטרליות. כך למשל, אחת מהמחאות החכמות שלו הייתה ב-24 באוגוסט 1967, כאשר הנהיג קבוצה של מתנגדים לקפיטליזם. בהפגנה שערכו, נכנסו כ-50 מחבריו לבית הבורסה בניו יורק (NYSE), זרקו שטרות של דולרים מהיציע וגרמו למהומה שם ולהפסקת המסחר, כאשר סוחרי הבורסה עטו על השטרות. בהפגנה אחרת נגד מלחמת וייטנאם, הצליח לאסוף 50,000 מפגינים שהקיפו את בנין הפנטגון וביקשו לגרום לו לרחף באוויר, באמצעות אנרגיה פסיכולוגית ואנשי דת שיקראו פסוקים מספרי הקודש.
בוועידה הדמוקרטית הארצית של המפלגה השלטת בראשות לינדון ג'ונסון, שהתקיימה בשיקגו בשנת 1968, ארגן ביחד עם המשורר אלן גינסברג הפגנת רבבות שנמשכה מספר ימים. במפגן כוח גדול התכנסו המפגינים לפסטיבל של חיים בפארק, בו השמיעו מוזיקה, עישנו גראס והפריחו הצהרות אנטי-מלחמתיות. בהפגנת כוח גדולה ארגן למולו ראש העירייה אלפי שוטרים, אלפי חיילים וכוחות נוספים ונתן להם אולטימטום לעזוב את הפארק עד הערב. במהלך הפגנה זו הוכו המפגינים, נעצרו והועמדו למשפט שכונה "משפט השבעה" בשל הפרת הסדר הציבורי והמרדה. הופמן עצמו נעצר והועמד למשפט, כיוון שכתב על מצחו את המילה fuck.
הממשל ניסה להילחם בו ובתנועתו באמצעות הפגנת כוח, התנגשויות, מעצרים, מאסרים ומשפטים, אך ברוב המשפטים זכו הופמן וחבריו. במשפט השבעה עשה הופמן פרובוקציות רבות והגיע למשפט בגלימת שופט שמתחתיה היו מדי שוטר, כדי לרמוז את דעתו על המשפט. במהלך המשפט אף טען שהוא הבן הממזר של השופט, שבאופן מקרי שם משפחתו היה אף הוא הופמן. הוא אף התגרה בשופטים והציע להם לנסות LSD ואמר שהוא מכיר דילרים שמוכרים את הסם בזול. אף שהופמן וחבריו הורשעו במשפט זה, בערעור ב-1972 בית הדין לערעורים פסל את גזר הדין בשל אי-סדרים והוא יצא לחופשי.
לאחר שנושא מלחמת וייטנאם שקע, מעד והסתבך בפרשיה של מכירת 1.5 ק"ג קוקאין לשוטר סמוי ונשפט לשבע שנות מאסר. יש הטוענים כי הדבר היה קונספירציה של זרועות החוק שנרקמה כנגדו.[דרוש מקור] לאחר ששוחרר בערבות ברח למקסיקו, שם מצא את אשתו השלישית, ולאחר מכן חי במחתרת בארצות הברית תחת זהות בדויה. לאחר כשבע שנים תחת זהות בדויה, הסגיר את עצמו, ובמסגרת עסקה ריצה רק שנת מאסר אחת. בשנים אלו שחי במחתרת לא יכול להתאפק והמשיך לנהל מאבקים פוליטיים נוספים ואף נפגש בהם עם הסנטור מויהן במסגרת מאבק איכות סביבה כדי למנוע פיצוץ איים בנהר בתנועה שהקים "הצילו את הנהר".
לאחר שריצה את עונשו, חזר לארגן הפגנות אך שקע בדיכאון והפרעה דו-קוטבית. לאחר שנפרד מאשתו השלישית, התאבד בביתו בבליעת 150 כדורי פנוברביטל והוא בן 52.
הערות שוליים

1 2 3 4  אלי שי, קיצור שנות הופמן - אבי הופמן מת בגיל 52, כל העיר, 19 באפריל 1989
| --- | --- |
בקרת זהויות :  NLI: 987007262620505171  BIBSYS: 97035282  BnF: cb12522316d (data)  CiNii: DA03361708  GND: 119047438  ICCU: UBOV113187  ISNI: 0000 0001 1576 2233  LCCN: n80065585  MusicBrainz: abdf3419-e822-4ce9-a67d-b13fc03287e6  NARA: 10580257  NDL: 00443526  NLA: 35200223  NTA: 075148005  SNAC: w6b97mfz  SUDOC: 034470220  VIAF: 79408884   WorldCat (עם VIAF): 79408884
תבאט אסלאמבולי

| --- | --- |

 לידה:  1867 
 פטירה:  1941 (בגיל 74 בערך) 
 לימודי רפואה:  בית הספר לרפואה לנשים של פנסילבניה 
 תפקידים:  רופאה 
 
תבאט מ. אסלאמבולי (1867 – 1941) הייתה הרופאה הראשונה בסוריה. בת למשפחה כורדית-יהודית מאזור דמשק. הייתה גם האישה הכורדית הראשונה שלמדה רפואה בארצות הברית.
לעיתים קרויה בשמות דומים, בהם סבאט אל-אסלאמבולי או תבאט איסטמבולי.
קורות חייה

תבאט אסלאמבולי נולדה למשפחה כורדית-יהודית באזור דמשק. בשנת 1850 נפתחה בפילדלפיה, ביוזמת הקווייקרים, המכללה ללימודי רפואה לנשים, שהיה בית הספר הראשון בעולם שקיבל נשים ללימודי רפואה. נשים מרחבי העולם הגיעו ללמוד במכללה. בשנת 1885 החלה אסלאמבולי את לימודיה במכללה, לצד אנאנדי גופאל ג'ושי, שהגיעה מהודו, וקיי אוקאמי, מיפן. הן התפרסמו בתצלום משותף בו הן לבושות בבגדיהם המסורתיים. אסלאמבולי נהגה ללבוש קפטאן משי שחור בזמן לימודיה.
לא קיים תיעוד מספק של קורות חייה לאחר סיום הלימודים. ככל הנראה, היא הוסמכה לרפואה בשנת 1890 ולאחר מכן שבה לדמשק והייתה הרופאה הראשונה בסוריה. בשנת 1919 עברה לגור בקהיר, שם נפטרה בשנת 1941. צאצאיה חיים כיום בקנדה.
הערות שוליים

↑  Meet the female doctors behind the photograph that intrigued millions around the world, Medworld - Medical Community, ‏10 באוקטובר 2021 (באנגלית)
↑  The Graduates - The Triangle, ארכיון האינטרנט, ‏4 באוגוסט 2014 (באנגלית)
↑  Student Life at the First Medical College for Women, Atlas Obscura, ‏4 בינואר 2018 (באנגלית)
↑  Sabat al-Islambooly, the first Damascene woman to study medicine in the US – October 1885, Syrian History, ‏2013 (באנגלית)
אנגרי בירדס מלחמת הכוכבים

| --- | --- |

 כללי
 תאריך הוצאה:  8 בנובמבר 2012 
 סוגה:  משחק חשיבה ממוחשב
 פיתוח:  Rovio Entertainment 
 הוצאה לאור:  לוקאס ארטס 
 ארץ מקור:  פינלנד 
 סדרה:  Angry Birds 
 דרישות תוכנה
 מנוע משחק:  Box2D 
 פלטפורמות:  פלייסטיישן 4, Microsoft Windows, פלייסטיישן 3, Wii, Nintendo 3DS, Wii U, macOS, PlayStation Vita, iOS, Xbox One, Xbox 360, Windows Phone, אנדרואיד, בלאקברי 10 
 המשחק הבא:  Angry Birds Star Wars II 
 אתר רשמי
 
אנגרי בירדס מלחמת הכוכבים (באנגלית: Angry Birds Star Wars) הוא משחק וידאו פאזל, מעין שילוב בין זיכיון מלחמת הכוכבים לסדרת משחקי הווידאו אנגרי בירדס. המשחק הושק ב־8 בנובמבר 2012, תחילה למכשירי Windows, iOS ו־Android, בהמשך גם ל־Mac ו־BlackBerry. המשחק הוא המשחק השישי של בסדרת אנגרי בירדס. הדמויות מוגנות בזכויות יוצרים מסרטי מלחמת הכוכבים של ג'ורג 'לוקאס. ב־18 ביולי 2013 הודיעה Rovio כי אנגרי בירדס מלחמת הכוכבים יצא ל-PlayStation 3, PlayStation Vita, Xbox 360, Wii, Wii U ו־Nintendo 3DS ב־29 באוקטובר 2013, בשילוב עם Activision. החל מאוגוסט 2013, המשחק הורד למעלה ממאה מיליון פעמים בפלטפורמות השונות שלו.
ב־15 ביולי 2013 הכריזה Rovio על משחק המשך בשם אנגרי בירדס מלחמת הכוכבים 2. הוא מבוסס על הטרילוגיה המקדימה של מלחמת הכוכבים וסדרת הטלוויזיה מלחמת הכוכבים: המורדים. אנגרי בירדס מלחמת הכוכבים 2 יצא ב־19 בספטמבר 2013 כהמשך הרשמי של המשחק הראשון.
המשחק

המשחק משלב אלמנטים של אנגרי בירדס ו־Angry Birds Space הכוללים שלבים המתרחשות הן בשטח רגיל והן בחלל החיצון. המשחק מתחיל בטטואין, כוכב הבית המדברי של לוק סקייווקר - וממשיך לכוכב המוות, הות', עיר העננים, אנדור, ולבסוף כוכב המוות השני. למעט הבלוז, כל הציפורים מקבלות כוחות חדשים - שחלקם משודרגים ככל שהמשחק מתקדם. שחקנים יכולים לשחק שוב שלבים שכבר הושלמו עם היכולות המשודרגות.
ההבדלים ממשחקים אחרים הם שציפורים עדיין עשויות לבצע את היכולות שלהם בשבריר שנייה לאחר התנגשות עם חפץ; המילניום פלקון מחליפה את "העיט האדיר" מהמשחקים הקודמים. כאשר מרוויחים מספר מסוים של כוכבים, השחקן מקבל פרס - שיכול להיות 5 מילניום פלקון או גישה לרמת דרואיד הזהב. ישנן רמות בונוס נוספות אם השחקן מצליח לפגוע בדרואידים מוזהבים בשלבים מסוימים. ב־13 ביוני 2013, נוספו חיזוקים (Power-Ups) למשחק.
הייתה גרסת פייסבוק של המשחק שכללה טורנירים שבועיים בנוסף לכמה שלבי סיפור. היא נסגרה ב־3 במרץ 2014.
ביקורות

המשחק זכה לביקורות חיוביות עם ציון של 88/100 באתר Metacritic בהתבסס על 22 ביקורות. מארק בראון מ"Pocket Gamer" העניק לתואר פרס זהב, ושיבח את המשחק על היותו "נאמן למקור" ו"מלא תוכן". ג'סטין דייוויס מ- IGN טען שזה משחק נהדר עם הרבה אזכורי מלחמת הכוכבים, ויש לו מגוון עצום של שלבים.
בסקר שנערך בשנת 2013 באתר Rovio, המשחק אסף את מירב הקולות למשחק האנגרי בירדס האהוב, גם גרסת הפייסבוק זכתה לביקורת חיובית רבה.
בטקס פרסי הוובי לשנת 2013, המשחק הוענק כ"משחק הטוב ביותר" הן מהשופטים והן כ"בחירת הקהל".
הערות שוליים

| --- | --- |
בקרת זהויות :  NLI: 987007572828705171  BnF: cb169033739 (data)  LCCN: sh2013002081
רמי דמרי

| --- | --- |
רמי דמרי
רמי דמרי
 לידה:  27 ביוני 1972 (בן 52) באר שבע, ישראל 
 מדינה:  ישראל 
 תקופת הפעילות:  מ-1995
 עיסוק:  מפיק קולנוע וטלוויזיה
 מקום לימודים:  המכללה האקדמית ספיר 
 פרופיל ב-IMDb
 
רמי דמרי (נולד ב-27 ביוני 1972) הוא חלק מהבעלים של חברת סמארט אנרגי בע"מ. בעלים ויו"ר בחברת סמארט 770 בע"מ
טייס מטוסי סילון וטייס מסוקים.
בעברו מפיק קולנוע וטלוויזיה, בעלי חברת ההפקה "פרקסיס" (PRAXIS).
ביוגרפיה

רמי דמרי נולד בשנת 1972 וגדל בבאר שבע. למד בבית ספר אמירים שבבאר שבע ולאחר שסיים את לימודיו בבית הספר התיכון התגייס לצה"ל בשנת 1990 והיה בגרעין נח"ל עמו התגייס לגדוד 50 המוצנח לחטיבת הנח"ל שם שימש כחובש קרבי ולאחר מכן כחובש פלוגתי. בשנת 1995 התחיל ללמוד קולנוע במכללת ספיר שבשדרות ובמקביל עבד כצלם חדשות בערוץ 2. בין המורים שלו היו אורי סיון ורני בלייר.
מומחה לחיסכון אנרגטי בעזרת בקרי מקררים ומקפיאים
האדס (משחק וידאו)

| --- | --- |

עטיפת המשחק
 כללי
 תאריך הוצאה:  Windows, macOS, Switch   WW‏ 17 בספטמבר 2020   Xbox One, Xbox Series X/S, PS4, פלייסטיישן 5   WW‏ 13 באוגוסט 2021
 סוגה:  Roguelike (אנ'), משחק פעולה-תפקידים
 מספר שחקנים:  1–1
 פיתוח:  Supergiant Games
 הוצאה לאור:  Supergiant Games
 ארץ מקור:  ארצות הברית 
 שפות:  אנגלית, פורטוגזית ברזילאית, רוסית, סינית מפושטת, פולנית, קוריאנית, גרמנית, ספרדית, צרפתית, איטלקית, יפנית 
 הפצה:  Supergiant Games   Private Division‏ (XONE, XSXS, PS4, PS5)
 עיצוב:  ג'ן זי
 סדרה:  Hades 
 הערות:  מערכת הפעלה מינימלית: Windows 7 SP1 או macOS 10.13.6   מערכת הפעלה מומלצת: macOS 10.14
 דרישות תוכנה
 גרסה:  Post-Launch Patch February 2022 ‏(יצאה ב-16 בפברואר 2022)
 מנוע משחק:  MonoGame ‏(גישה מוקדמת)   The Forge ‏(לאחר הוצאה לאור)
 מצבי משחק:  שחקן יחיד
 דירוג:  T ‏(ESRB)   12 ‏(PEGI)
 פלטפורמות:  Microsoft Windows   macOS   Nintendo Switch   Xbox One   Xbox Series X/S   PlayStation 4   PlayStation 5
 מדיה:  מחסנית משחק של נינטנדו סוויץ', הורדה דיגיטלית
 דרישות מערכת
 מעבד:  מינימום: דו ליבתי במהירות של 2.4GHz   מומלץ: ארבע ליבתי במהירות של 3.0GHz
 זיכרון:  מינימום: 4GB   מומלץ: 8GB
 כרטיס מסך:  מינימום (Windows): בעל זיכרון וידאו של 1GB ותומך ב-DirectX 10   מומלץ (Windows): בעל זיכרון וידאו של 2GB   מינימום (macOS):‏ Intel HD Graphics 5000 התואם ל-Metal   מומלץ (macOS):‏ Intel UHD Graphics 630
 מקום פנוי:  מינימום: 15GB   מומלץ: 20GB
 מערכת קול:  תומכת ב-DirectX או ב-Vulkan
 בקרים:  מקלדת ועכבר, בקר משחק
 אתר רשמי
 
האדס (באנגלית: Hades) הוא משחק פעולה-תפקידים מסוג Roguelike(אנ') אשר פותח והופץ על ידי Supergiant Games, ויצא לאור ב-17 בספטמבר 2020 למערכות ההפעלה למחשבים אישיים Microsoft Windows ו-macOS ולקונסולת המשחקים נינטנדו סוויץ' וב-13 באוגוסט 2021 לקונסולות המשחקים Xbox One,‏ Xbox Series X/S, פלייסטיישן 4 ופלייסטיישן 5.
הדמות אותה משחקים היא זגראוס, בנו של האדס, שמנסה לברוח מהעולם התחתון הנשלט על ידי אביו על מנת להגיע להר האולימפוס. במהלך הבריחה שלו אלים אולימפיים שונים מסייעים לו בעזרת מתנות. בכל ניסיון בריחה המשחק נותן סדרה אקראית של חדרים המאוכלסים באויבים ותגמולים. כדי להביס את האויבים השונים יש להשתמש בשילוב של מתקפה מהנשק הראשי, התקפה מיוחדת, יכולת לזנק קדימה ויכולת קסומה תוך הימנעות מנזק ככל האפשר. בעוד שזגראוס מת לעיתים קרובות בסוף כל סיבוב ניתן לשפר את היכולות שלו.
האדס זכה להערכה גבוהה בקרב משחקנים ומבקרים על המשחקיות, הבימוי האמנותי, המוזיקה, הנרטיב והדמויות ומכר למעלה ממיליון עותקים. ומספר טקסים בחרו אותו כמשחק השנה שלהם.
משחקיות

השחקן, שלוקח את התפקיד של זגראוס, נסיך השאול, מנסה לברוח מהעולם התחתון ועובר בארבעה חלקים עיקריים שלו טרטרוס, אספודל (אנ'), אליסיום ומקדש סטיקס בסדר זה, כאשר כל אזור חדש נפתח כשקודם הסתיים.
המשחק מורכב מחדרים הנשאבים ממאגר של פריסות חדרים הקבועות מראש, אך הסדר שלהם אינו קבוע והאויבים המופיעים בהם משתנים. לשחקן יש התקפה ראשית והתקפה "מיוחדת" התלויות בסוג הנשק שנקבע מראש (מתוך 6 שלכל אחד מהם 4 ווריאנטים שונים), "קאסט" קסום בו ניתן להשתמש מטווח ארוך, זינוק מהיר שיכול לגרום נזק (אם הוא קיבל את מתנות מסוימות מהאלים) והתקפת זימון שיכולה לקרוא לכוח אדיר מהאלים. לאורך הבריחה, האולימפיים מספקים אופציות לשדרוג המתקפות השונות כאשר האלים השונים מציעים אפקטים שונים, למשל זאוס מעניק השפעות הקשורות בברקים המחשמלים ופוסידון מספק אפקטים של גלי מים הדוחפים אויבים לאחור.
בין סיבובים שונים, יכול זגראוס לחקור את בית האדס לפני שהוא יוצא לניסיון בריחה חדש. שם, השחקן יכול להשתמש בפריטים שאסף מניסיונות הבריחה הקודמים כדי להשפיע על המשחק ועל העלילה שלו. השחקן יכול לפתוח ולשדרג יכולות עבור זגראוס ולהשיג או לשדרג כלי נשק חדשים. מעבר לכך, זגראוס יכול לדבר עם הדמויות השונות של העולם התחתון ולשפר את מערכת היחסים שלו איתן, מה שמספק אלמנטים נרטיביים למשחק ונותן גם משימות נוספות אותן אפשר למלא. זגראוס יכול גם להתחיל מערכת יחסים רומנטית עם מספר מהדמויות משלב מסוים.
לאחר שלב מסוים באפשרותם של המשחקים להגדיל את רמת הקושי של המשחקים דרך "חוזה ענישה" ("Pact of Punishment") שנותן לשנות פרטים כמו מספר האויבים שמופיעים בכל חדר או העלאת הרמה של החדר הסופי של כל חלק.
בנוסף למשחק גם יש אופציה של (God Mode) שעוזרת לאנשים המתקשים עם המשחק להשלים אותו להנות מכל מה שיש שלו להציע.
עלילה > פרסים

האדס זכה במספר פרסים והצטיינות. בטקס פרסי המשחק השנתי העשירי של NYVGCC (אנ'), הוא זכה בקטגוריות משחק השנה, המוזיקה הטובה ביותר, הכתיבה הטובה ביותר והמשחק הטוב ביותר. מספר אתרים ראו בו את אחד ממשחקי הווידאו הטובים ביותר של 2020, כולל Polygon, Giant Bomb, IGN, USGamer, Destructoid, Time, The Washington Post, מגזין Slant, ו-Entertainment Weekly. האדס היה גם המשחק הראשון שזכה בפרס הוגו כחלק מקטגוריית משחקי וידאו מיוחדת שהוצגה עבור פרסי הוגו לשנת 2021, וכן פרס Nebula על כתיבתו.
הערות שוליים

↑  Post-Launch Patch - February 2022, באתר סטים, ‏‏16 בפברואר 2022
↑  Hades, באתר FearLess Cheat Engine, ‏‏10 בדצמבר 2018 (באנגלית)
↑  The Forge, באתר GitHub (באנגלית)
↑  2020 - A Retrospective, באתר The Forge (באנגלית)
↑   How 6 Months of COVID-19 Quarantine Affected Life at Supergiant Games - Developing Hell #05, סרטון בערוץ "Noclip - Video Game Documentaries", באתר יוטיוב (אורך: 37:12), 24 באוגוסט 2020
↑  Hades Rating for Macintosh, Windows PC, Nintendo Switch, באתר ESRB (באנגלית)
↑  Hades Rating for PlayStation 4, PlayStation 5, Xbox One, Xbox Series, באתר ESRB (באנגלית)
↑  Hades PEGI, באתר PEGI (באנגלית)
↑  Hades Wiki, hades.fandom.com (באנגלית)
↑  "Hades Takes Game Of The Year At 10th Annual New York Game Awards". Nintendo Life (באנגלית בריטית). 2021-01-27. נבדק ב-2021-02-15.
↑  Myers, Maddy (2020-12-14). "Why Hades is Polygon's game of the year". Polygon (באנגלית). נבדק ב-2020-12-15.
↑  Giant Bombcast Game of the Year 2020: Day Five (באנגלית), נבדק ב-2021-01-23
↑  IGN's Game of the Year 2020 – IGN (באנגלית), נבדק ב-2020-12-22
↑  Van Allen, Eric (23 בדצמבר 2020). "USG Game of the Year 2020: Hades Isn't Just About Escaping Home, But Rebuilding It". USGamer. נבדק ב-23 בדצמבר 2020. {{cite web}}:  (עזרה)
↑  Carter, Chris (23 בדצמבר 2020). "Destructoid's award for Overall Best Game of 2020 goes to..." Destructoid. נבדק ב-23 בדצמבר 2020. {{cite web}}:  (עזרה)
↑  "The best video games of 2020". The Washington Post. נבדק ב-2020-12-11.
↑  "The 25 Best Video Games of 2020". Slant. 7 בדצמבר 2020. נבדק ב-2020-12-11. {{cite web}}:  (עזרה)
↑  "The best videogames of 2020". EW.com (באנגלית). נבדק ב-2020-12-28.
↑  MacGregor, Jody (18 בדצמבר 2021). "Hades is the first videogame to win a Hugo Award". PCGamer. נבדק ב-18 בדצמבר 2021. {{cite web}}:  (עזרה)
| --- | --- |
בקרת זהויות :  MusicBrainz work: f85a4012-0bc2-4ed4-802f-3f5276772d28
12 Minutes

| --- | --- |

כרזת המשחק, שנוצרה במטרה לשקף את השפעותיהם של אלפרד היצ'קוק, סטנלי קובריק ודייוויד פינצ'ר, בין היתר.
 כללי
 תאריך הוצאה:  Microsoft Windows,‏ Xbox One,‏ Xbox Series X/S: 19 באוגוסט 2021 נינטנדו סוויץ', פלייסטיישן 4 ופלייסטיישן 5: 7 בדצמבר 2021
 סוגה:  משחק הרפתקאות גרפי, מותחן פסיכולוגי
 פיתוח:  לואיס אנטוניו
 הוצאה לאור:  Annapurna Interactive
 ארץ מקור:  ארצות הברית 
 שפות:  אנגלית, פולנית, קוריאנית, פורטוגזית ברזילאית, סינית מפושטת, Spanish language in the Americas, יפנית, איטלקית, גרמנית, רוסית, צרפתית, טורקית 
 דרישות תוכנה
 מנוע משחק:  יוניטי 
 מצבי משחק:  שחקן יחיד
 פלטפורמות:  Microsoft Windows Xbox One Xbox Series X/S פלייסטיישן 4 פלייסטיישן 5 נינטנדו סוויץ'
 twelveminutesgame.com
 
12 Minutes (בעברית: 12 דקות; מוכר רשמית גם בכתיב מלא: Twelve Minutes) הוא משחק הרפתקאות ממוחשב שפותח על ידי לואיס אנטוניו והופץ על ידי חברת "Annapurna Interactive" עבור Microsoft Windows‏, Xbox One ו-Xbox Series X/S ב-19 באוגוסט 2021; ועבור פלייסטיישן 4, פלייסטיישן 5 ונינטנדו סוויץ' ב-7 בדצמבר 2021. המשחק, המתקיים בדירה קטנה ובאזורים סביבו, דורש מהשחקן לשחק שוב ושוב דרך אירועים בלולאת זמן של 12 דקות על מנת לנסות לפתור את התעלומה המונחת לפניו.
משחקיות

עלילת המשחק מוצגת לשחקן מנקודת מבט מלמעלה כלפי מטה אל דירת מגורים השייכת לגבר ואשתו, כולל אזור הסלון והמטבח הראשי, חדר השינה שלהם וחדר הרחצה. השחקן שולט בבעל במהלך האירועים המתרחשים בדירה בסגנון משחק הרפתקאות ממונע עכבר, במהלכם הוא חופשי לבצע פעולות שונות. עם תחילת המשחק, במהלך 12 הדקות המקוריות, הבעל לומד שאשתו בהיריון, אך שוטר מגיע לדירה, מאשים את אשתו ברצח אביו שאירע לפני מספר שנים, ובניסיון לעצור אותה, הוא מעלף את הבעל ותוקף והורג את האישה ואת ילדה שטרם נולד. לאחר מכן, המשחק מתאפס מחדש, ובשלב זה השחקן יכול כעת לנסות לבצע פעולות במטרה למצוא ראיות להיותה של האישה חשודה ברצח, לחפש דרכים למנוע את מעצרה או פעולות אחרות על מנת למצוא את התוצאה "הטובה ביותר" במהלך 12 הדקות הקרובות, אחרת 12 הדקות יאופסו מחדש. עם זאת, השחקן לא מקבל מידע מדויק על מטרתו, ובידו נותרת האפשרות לבחון כיצד לפתור את המצב. הבעל הוא הדמות היחידה ששומרת על זיכרונותיו מלולאות הזמן הקודמות, כולל זיכרון מעצרה הממשמש וקרב של אשתו, וביכולתו להשתמש במידע זה לביצוע פעולות אחרות בלולאות זמן עתידיות. לולאת הזמן המוצגת במשחק הושוותה לאלו המוצגות במשחק "The Legend of Zelda: Majora's Mask". לולאת הזמן הראשית נמשכת 12 דקות בלבד בזמן אמת, אך המשחק צפוי לקחת כבין 6 ל-8 שעות.
פיתוח

לואיס אנטוניו הוא מפתח לשעבר בחברות "Rockstar Games" ו"יוביסופט", שעזב את החברות הללו על מנת לעסוק בפיתוח משחקים עצמאיים. עוד לפני שהחל לעבוד על פיתוח משחק משלו, אנטוניו עזר בפיתוח המשחק "The Witness" בשנת 2012. כפרויקט ביכורים, אנטוניו רצה ליצור משחק שיחקור את ההשלכות של קבלת ההחלטות וכיצד האפשרויות הללו השפיעו על אחרים.} אנטוניו גם ביסס את לולאת הזמן המוצגת במשחקו על פי הקונספט המוצג ברוב משחקי הווידאו הבנויים על לולאות זמן, בהם דמותו של השחקן גוססת והוא נאלץ להשתמש בידע ממקרי המוות הקודמים שלו במטרה להתקדם יותר במשחק.
בתחילה, אנטוניו עבד על פיתוח משחק שהתרחש בשכונה קטנה במשך 24 שעות, אך לאחר שהעבודה על הקונספט ועל ההתרחשות העלילתית הייתה קשה, אנטוניו שינה את מיקום העלילה לדירת מגורים בודדת וצימצם את פרק זמן בהרבה. חלק ניכר מעיצוב המשחק נעשה בהשראת במאי הקולנוע סטנלי קובריק, וכאחד המחוות שנעשו לקובריק, אזור הלובי של הדירה כולל את תבנית השטיח האייקונית של קובריק, בה נעשה שימוש עבור מלון האוברלוק בסרט "הניצוץ". השראות נוספות מגיעות מהסרטים "לקום אתמול בבוקר", "ממנטו" ו"חלון אחורי". בנוסף, אנטוניו לקח השראה גם מ"פילת", סרט בכיכובו של מקאבוי, בו הדמות הראשית ממשיכה להגיע למצבים הגרועים ביותר תוך ניסיון לתקן את בעיותיהם של אנשים אחרים. במאי סרטים אחרים שעזרו לעצב את סוגת המותחן פסיכולוגי לצד קובריק, כמו אלפרד היצ'קוק ודייוויד פינצ'ר השפיעו גם הם על עיצוב המשחק, ואנטוניו, יחד עם חברת הפרסום "mOcean", עיצב את כרזת המשחק הרשמית כמחווה לסרטים של במאים אלו.
אנטוניו הציג לראשונה את המשחק באירוע "PAX East 2015". המשחק זכה לציון מכובד ובפרס "סיומאס מקנאלי גרנד" בפסטיבל "אידפנדנט גיימס" בשנת 2016. אנטוניו תכנן את הפצת המשחק לשוק בשנת 2016. עם זאת, בשנים שחלפו, הביא אנטוניו צוות של חמישה אנשים שיסייע ללטש את המשחק, וכן קיבל תמיכת מחברת "Annapurna Interactive". המשחק הוצג מחדש במהלך מסיבת העיתונאים במהלך כנס "E3 2019", ונמסר כי המשחק עתיד לצאת לשוק בשנת 2020. בין האלמנטים הסופיים עליהן נעשתה עבודה נוספת נכללו הקלטת שורות הדיאלוגים עבור הדמויות הראשיות, והנפשת דמויות משופרת באמצעות לכידת תנועה. כאשר סיים את העבודה על תוכן המשחק, אנטוניו נקט בגישת הצמצום, והסיר אלמנטים במשחק על מנת להתמקד בדברים החשובים יותר. לדוגמה, המשחק כלל במקור שעונים באמצעותם השחקן יוכל לצפות להתרחשויותם של אירועים מסוימים, אך מאוחר יותר, אנטוניו החליט להסיר אותם על מנת לדרבן את השחקן לעקוב אחר הסתעפויות השיחות השונות וסימנים אחרים על מנת לדעת לדעת מתי יתרחשו אירועים ולהתכונן אליהם.
עבודת הדיבוב למשחק נעשתה על ידי ג'יימס מק'אבוי, דייזי רידלי ווילם דפו, שמדבבים את דמויותיהם של הבעל, אשתו והשוטר, בהתאמה. "Annapurna Interactive" סייעה בליהוקם ולאחר מכן, גם במציאת חללי עבודה בטוחים עבורם שם יוכלו להקליט את שורותיהם, בדיוק כשהתחיל הסגר העולמי בעקבות התפרצות מגפת הקורונה בארצות הברית.
הפצה

אנטוניו הצהיר כי המשחק עתיד לצאת לשוק עד סוף שנת 2020, עבור "Windows" ו-Xbox, עם הפצה לפלטפורמות אחרות בשלב מאוחר יותר. בנובמבר 2020, חברת "Annapurna Interactive" אישרה כי המשחק יופץ במהלך שנת 2021, ובהמשך נמסר כי הוא עתיד לצאת לשוק באופן רשמי ב-19 באוגוסט 2021.
המשחק הוצג בפסטיבל הסרטים טרייבקה בשנת 2021, שם התחרה על "פרס המשחקים טרייבקה" הראשון.
הערות שוליים

1 2 3  Sarkar, Samit (May 10, 2021). "A few minutes with Twelve Minutes is not nearly enough". Polygon. Retrieved May 10, 2021.
1 2 3 4 5  Totilo, Stephen (August 25, 2015). "Time Loop Video Game Gives You 12 Minutes To Not Die... Again And Again". Kotaku. Retrieved June 12, 2019.
1 2  Tarantola, Andrew (June 11, 2019). "'12 Minutes' is a murderous 'Groundhog Day'". Engadget. Retrieved June 12, 2019.
1 2 3  Romano, Nick (August 31, 2020). "Daisy Ridley and James McAvoy delve into their interactive time-loop thriller Twelve Minutes". Entertainment Weekly. Retrieved August 31, 2020.
1 2  Fillari, Alessandro (August 12, 2021). "Willem Dafoe And James McAvoy Talk The Splendor Of Acting In The Time-Loop Thriller Twelve Minutes". GameSpot. Retrieved August 12, 2021.
↑  Jones, Ali (June 10, 2019). "Psychological thriller 12 Minutes has been in development for six years". PCGamesN. Retrieved June 12, 2019.
↑  Carr, James (June 25, 2021). "Twelve Minutes Gets A "Film" Poster". GameSpot. Retrieved June 25, 2021.
↑  2016, Independent Games Festival (IGF), ‏2016-09-12 (באנגלית אמריקאית)
↑  Totilo, Stephen (June 11, 2019). "A Killer, A Secret, And A Time Loop Make For A Harrowing 12 Minutes". Kotaku. Retrieved June 12, 2019.
↑  McCarthy, Caty (June 12, 2019). "After Six Years In Development, The Indie Timeloop Thriller 12 Minutes Is Finally Nearing Completion". USGamer. Retrieved June 12, 2019.
↑  Wilde, Tyler (August 27, 2020). "Time loop game Twelve Minutes stars Daisy Ridley, James McAvoy, and Willem Dafoe". PC Gamer. Retrieved August 27, 2020.
↑  Khayyat, Mehrdad (November 17, 2020). "Twelve Minutes Has Apparently Been Delayed to 2021". DualShockers. Retrieved November 17, 2020.
↑  Oloman, Jordan (November 19, 2020). "Annapurna's 12 Minutes, Last Stop And The Artful Escape Delayed Into 2021". IGN. Retrieved November 22, 2020.
↑  Hetfeld, Maylindy (June 13, 2021). "Star-studded interactive thriller 12 Minutes releases this August". PC Gamer. Retrieved June 13, 2021.
↑  Beresford, Trilby (May 6, 2021). "Tribeca Festival Unveils Games Lineup Including Annapurna Interactive's 'Twelve Minutes'". The Hollywood Reporter. MRC. Archived from the original on May 7, 2021. Retrieved May 7, 2021.
אלייזה אן גריר

| --- | --- |

 לידה:  1864 מחוז מקלנבורג, ארצות הברית 
 פטירה:  1902 (בגיל 38 בערך) שארלוט, ארצות הברית 
 ענף מדעי:  מיילדות 
 מקום קבורה:  קרוליינה הצפונית 
 מקום לימודים:  בית הספר לרפואה לנשים של פנסילבניה (1897)  אוניברסיטת פיסק 
 
אלייזה אן גריר (באנגלית: Eliza Ann Grier) (1864–1902) הייתה רופאה בארצות הברית. התפרסמה כאישה האפרו-אמריקאית הראשונה שקיבלה רישיון לעסוק ברפואה במדינת ג'ורג'יה.